貶值

貶值，又叫折舊，係指一件資產嘅價值或者價錢隨住時間下跌。

會計 
喺會計學入帳方面，有兩件事要做，第一就係喺資產負債表記錄件資產嘅公平價值降低，第二就係將呢個差異以「損失」嘅形式攤分落去件物件嘅使用年份記落去損益表到。

折舊方法 
折舊係將固定資產嘅可折舊金額分攤落預計佢嘅使用年限。殘值係指固定資產到咗使用年限，但依然用得有二手價，或者折骨可以賣錢，咁就係殘值。

折舊一般有下面幾種方法。

直線法 
直線法係將可折舊金額按使用年限平均分俾佢嘅使用年份。

餘額遞減法 
餘額遞減法係將固定資產嘅期初帳面淨值乘以一個固定嘅百分率，計算嗰期嘅折舊。

年數總和法 
年數總和法採用固定資產嘅使用年限，將每年數字加埋；如果預計會用五年，會得到總數 15，然後由第一年15份之5，第二年15份之4，如此類推咁分攤個可折舊金額作為當年折舊。

工作量法 
工作量法預計固定資產所能夠生產嘅產品數量，計算每件產品嘅抑舊成本，然後按照當年／當期生產數量計算應承擔嘅折舊成本。

升值

會計